Manu Dibango

Emmanuel N'Djoké Dibango (tuntud kui Manu Dibango; 12. detsember 1933 Douala – 24. märts 2020 Melun) oli Kameruni muusik.

Ta kolis 15-aastaselt Kamerunist Prantsusmaale. Ta alustas muusikukarjääri 1960. aastate keskel. Dibango oli eelkõige tuntud oma 1972. aasta singli "Soul Makossa" poolest. Sellest sai rahvusvaheline hitt ning see jõudis sealhulgas USA ja Prantsusmaa singlite edetabelisse. Laulu on kaverdanud ja sämplinud paljud teised artistid, sealhulgas on laulu refrääni kasutanud Michael Jackson oma laulus "Wanna Be Startin' Somethin'" (1983) ja Rihanna laulus "Don't Stop the Music" (2007).

Dibango muusikale oli iseloomulik Kameruni rahvamuusika segamine läänelikku džässi ja funkiga."Manu Dibango suri COVID-19 tagajärjel". kultuur.err.ee. 24.3.2020. Vaadatud 8.6.2020 Oma üle 50 aasta kestnud karjääri jooksul andis ta välja paarkümmend albumit. Ta mängis saksofoni, vibrafoni ja klaverit.Ray, Rita (28.3.2020). "Manu Dibango: The saxophone legend who inspired a disco groove". bbc.com. Vaadatud 26.1.2025

 Viited 

Kategooria:Muusikud
Kategooria:Sündinud 1933
Kategooria:Surnud 2020
Kategooria:Kameruni inimesed